Document ID: /roh_data/filtered/fineweb-2-filterrobots_roh.jsonl.gz/49947

Uschia clamavan ils mats da Zernez cun squittar aua si per las mattas il di da san Gian/s.Gion. Ils 24 da zercladur festivain nus da vegl ennà il solstizi da stad, exact in mez onn suenter Nadal. Quai era in termin impurtant per chargiar las alps u era per cumenzar a far fain. Il bau da s.Gion aveva perquai num a Trin u Razen er "bau ded alp". Ed era l'erva son Gion ha survegnì quest num perquai che ella flurescha uss. Ozendi è ella vegnida rescuverta sco antidepressiv. Bleras tradiziuns era colliadas cun il di da s.Gion, las bleras èn dentant sparidas, ma nossas vachas van anc adina ad alp.